钦定古今图书集成/明伦汇编/家范典/第054卷 > 《贫女行》元·陈泰
## 钦定古今图书集成/明伦汇编/家范典/第054卷 > 《贫女行》元·陈泰

贫家养女才十五，手足如绵独当户。阿爷前月去行
商，小弟伶仃未离母。筠篮日暮挑菜葵，倩人远籴防
朝炊。簪花枝重黄垂额，汲涧泉深绿照眉。生时不得
嫁时力，却喜夫家惯耕织。堂前供养老姑存，姑为艰
难少颜色。夜来小弟报平安，见说新年百计宽。此身
岂愿独温饱，父母养我良辛酸。